Csáp (Tentacle)

* Csáp
* Nagy Csáp
* Bébi Csáp

 **DebugSpawn:** | "tentacle"

 **DebgSpawn:** | Nincs

**"Örülök, hogy a többi része még odalent van."**

*-Maxwell*

A **Csápok (Tentacle)** ellenséges Szörnyek, melyek különösen a Mocsár (Marsh) vidékeken jelennek meg, vagy a Barlangokban (Cave). A világ generálása után, az ezeken a területeken végighaladó utakon nem fognak előjönni (Szóval ha egy Mocsaras területen járunk, és ha az úton maradunk, akkor a Csápok nem tudnak megtámadni bennünket). Wickerbottom megidézheti a Csápokat, az "On Tentacles" könyve segítségével (ez az ő saját kiadású könyve).

Amikor a játékos, vagy egy lény közel kerül a Csápok területéhez, buborékok jelennek meg a talajon (ebből láthatjuk, hogy éppen hol rejtőzködnek). A Csápok kinézete: Lila színűek, és pöttyösek, valamint a csúcsaikon tüskék találhatóak. Amikor ezekhez a buborékokhoz túl közel merészkedünk, egy morajlást hallhatunk, majd a földből előbújva csapásokat mérnek bárkire és bármire a közelükben.

Ahhoz, hogy lefagyasszuk őket, 3 csapást kell mérni rájuk a Jégbot (Ice Staff) segítségével. Elaltatni, vagy felgyújtani (pl.: Tűzbot (Fire Staff) segítségével) nem tudjuk őket. Halálukkor 2 db Szörnyhúst (Monster Meat), valamint egy Tüskés Csápot (Tentacle Spike), vagy egy Csáp Cafatokat (Tentacle Spots) dobhatnak.

## Nagy Csáp (Big Tentacle)

A **Nagy Csápok**, más néven **Csáposzlopok**, a föld alatt találhatóak (valószínűleg a felszínen található Csápok egy részei lehetnek). Ha megtámadjuk őket, több "Bébi" Csáp jelenik meg körülöttük, melyek megtámadják a játékost, bár ezeknek elég gyenge a támadóerejük, és meghalnak egyetlen Lándzsa (Spear) ütéstől. Amikor legyőzünk egy Nagy Csápot, az vissza fog vonulni a lyukba, amely során egy földrengés keletkezik, és ekkor különböző tételek (itemek) potyognak a földre (a megjelenő tételek korlátozottak).

A Don't Starve Together kiegészítőben, ha legyőzünk egy Nagy Csápot, akkor ha az visszavonul a lyukba, nem fog földrengés keletkezni, és tételek (itemek) sem esnek a földre. Ehelyett a játékos beleugorhat a Csáp üregébe (úgy működik, mint egy Féregjárat (Wormhole) ), és a lyukon keresztül eljuthat egy másik területre, ahol a közelben újabb Nagy Csápot találhatunk.

## Bébi Csáp (Baby Tentacle)

Amikor a Nagy Csápot megtámadjuk, néhány "Bébi" Csáp fog megjelenni körülötte. Minden Nagy Csápra mért ütéskor újabb Bébi Csáp jelennek meg. Ezek kisebbek mint a közönséges Csápok, és jóval gyengébbek is. A legtöbb fegyverrel elég egyetlen ütés ahhoz, hogy megöljük őket. Ezek nem dobnak semmilyen tételt (itemet), csak annyi a szerepük, hogy megvédjék a Nagy Csápot az ellenségtől. Tüskék sincsenek rajtuk, mint a közönséges Csápokon, viszont annyiban közösek, hogy el tudnak rejtőzni a föld alá, és ekkor kis dudorokat láthatunk a földön, majd ha a közelükbe megyünk, előjönnek.

Ha a Nagy Csápot, és a Bébi Csápokat nem éri támadás egy darabig, akkor a Bébik visszavonulnak a földbe. A Bébi Csápok csak a föld alatt találhatóak meg.

 Viselkedés

A Csápok nagyon veszélyesek, mert igen nagy sebzési kárt tudnak okozni. Ha egy óvatlan játékos közéjük keveredik, akkor azok simán meg is ölhetik őt.

Eleinte csak egy alig észrevehető buborékfoltot láthatunk a talajon, amihez ha közelebb megyünk, a Csáp kidugja egy kis részét a talajból. Ha itt túl sokáig tartózkodunk, akkor az kibújik a földből, és szinte egyből támadást indít felénk. A támadása úgy néz ki, hogy kettőt rácsap az ellenfelére, majd kinyújtózkodik egyenesen felfelé, majd újra megismétli a csapásokat. Van egy rövid késleltetés a támadásai között.

Ha a célpontja eltávolodik tőle, akkor visszabújik a földbe; a Csápok nem tudnak elmozdulni a helyükről, vagy a célpontot üldözni. A visszabújás után a Csápok a föld alatt maradnak egészen addig, amíg egy másik cél a közelükbe nem megy. Ekkor újra támadni fog.

Az agresszív jellegük miatt, néha találhatunk tételeket (itemeket) a földön heverve a Mocsarakban. Ez azért lehetséges, mivel a csápok elintézik a közelükbe lévő lényeket (általában a Halemberek (Merm) esetében fordúl elő). A Csápok akár 4 Pókot is meg tudnak ölni egymaguk, bár ez függ a helyzetüktől. A viselkedésüknek köszönhetően, a játékosok sokszor szeretik kihasználni őket, a különböző veszélyforrások, vagy akármilyen lény elintézéséhez, hogy pl. könnyen élelmiszerhez juthassanak. Ezért egy jó ötlet lehet a Mocsarakhoz közel építkezni.

Annak ellenére, hogy a Csápok nem élednek újra haláluk után, a játékos még mindig hozzájuthat a normál Csápok által dobott tételekhez, a Nagy Csápok által. Ezért ha a játékos használni akar egy Csápot a veszélyforrás kiiktatásához, vagy élelmiszer szerzéshez, célszerű inkább a föld alatt található Nagy Csápokat megölni. Problémát okozhat, ha a Csápok közelében Lepusztul Házak (Rundown House), vagy Pókfészkek (Spider Den) vannak, mivel az ezekből kijövő szörnyek akár el is intézhetik a Csápokat.

Wickerbottom az egyetlen olyan karakter, aki képes újabb Csápokat létrehozni, az "On Tentacle" című könyvével. Ennek a könyvnek az elkészítéséhez szükséges egy Csáp Cafat, és egy Papirusz (Papyrus).

 Vadászat

A Csápok nem "kábíthatóak" (stun-lock) ha megütjük őket. A legtöbb karakterrel 15 ütés szükséges a Lándzsával ahhoz, hogy megöljünk egyet. Ha megfelelően időzítünk, akkor kikerülhetjük a támadásait, ha közelharci fegyverekkel támadjuk meg őket. Bár úgy tűnhet, hogy a csápoknak területre ható támadásaik vannak (azaz egy ütéssel több ellenfelet is meg tud támadni a területükön belül), a Csápok valójában támadásukkor csak egyetlen célpontot tudnak sebezni. Ezt kihasználva könnyebben megölhetjük őket ha szövetkezünk legalább három Malaccal (Pig).

A Csápok rendelkeznek úgynevezett Őrület Aurával is, azaz ha a közelükben vagyunk (még akkor is ha épp a földben vannak), akkor veszíthetünk a Józanság szintünkből. Így a józanság mérő jelezheti, ha a Csápok a közelben vannak. Ezen kívül hallhatunk egy halk morajlást is ha a közelükben vagyunk. Az éjszaka folyamán, ha épp a Mocsárban járunk, a Józanság szint mérő életmentő lehet.

Egy biztonságos, bár időigényes módja a csápok megölésének, ha akkor ütjük meg a Csápot, ha az éppen hogy csak kidudorodik a földből, majd egy ütés után egyből el is megyünk a közeléből. Ezt ismételgetve károk nélkül megúszhatjuk.

Akár úgy is hozzájuthatunk a Csápok által dobott tételekhez, hogy mi meg sem támadjuk őket. Egyszerűen várjuk meg az Alkonyatot a Lepusztult Házak közelében, majd várjuk meg míg a Halemberek elintézik helyettünk a Csápokat. A harc után akár a Halemberek zsákmányát is összegyűjthetjük, ha azok közül is meghalnak. (Halember által dobott tételek: Békacomb (Frog Legs) , és Hal (Fish) ).

Készíthetünk egy "csáp csapdát" is. A játékosnak a Fenyőtobozok segítségével ültetnie kell a Csápok közelébe 3-6 fát. Miután a fák megnőnek, egyszerűen gyújtsuk fel őket egy Fáklya (Torch) segítségével. A Csápok az égő fáktól meghalnak, még akkor is ha a föld alatt vannak. A hátránya ennek az, hogy így az esetleg dobott Csáp Cafatok elégnek.

Alternatívként használhatunk Puskaport (Gunpowder) is. Helyezzünk el 3 db-ot a csáp közelébe, gyújtsuk meg, majd menjünk távol tőle. Még ha a föld alatt rejtőznek a robbanáskor, akkor is meghalnak.

Az alábbi táblázatban azt láthatjuk, hogy mennyi ütés szükséges egy adott fegyverrel ahhoz, hogy megöljünk egy Csápot, ha a karakter sebzése alapértelmezett.

 Apróságok

* Amikor a Thulecit Ütőt (Thulecite Club) használjuk, esély van rá, hogy kis Árnyék Csápok (Shadow Tentacle) jelennek meg, melyek segítik a játékost a harcban.
* Maxwell meglepődik, amikor látja, hogy léteznek Nagy Csápok, és Bébi Csápok is, ami arra utalhat, hogy a Csápok képesek szaporodni, amely nem volt megtervezve a világ létrehozásakor; amikor Wilsonnal, vagy Wickerbottommal megvizsgáljuk a Csáp Cafatot, azt állítják, hogy ez a Csáp nemzőszerve; ezt Maxwell is támogatja, amikor kijelenti, hogy: "Ez az, amivel szaporodnak".

 Galléria

A csáp kidudorodik, ha a játékos közel megy hozzá.A csáp megtámadja Wilsont.halemberek megtámadják a csápot.A halemberek legyőzik a csápot.Megfagyott csáp.A csáp visszavonul a földbe.Egy csáp a mocsáron kívül.A nádas területen lévő csáp csapda.A kő homárok megtámadják a csápokat.Bébi, és nagy csáp.